**ประชุม Work Shop Matching Network จาก 4 ประเด็นใหญ่ สู่ประเด็นย่อย**

**ความมั่นคงทางด้านอาหาร ความมั่นคงทางสุขภาพ ความมั่นคงทางสิ่งแวดล้อม ความมั่นคงทางมนุษย์**

**วันที่ 6-7 สิงหาคม 2563**

**โรงแรมเมืองลิกอร์ อ.เมือง จ.นครศรีธรรมราช และวิสาหกิจชุมชนสมุนไพรบ้านพรุพลูหนัง**

**ม.5 ต.ไสหร้า อ.ฉวาง จ.นครศรีธรรมราช**

**กล่าวต้อนรับ** โดยหัวหน้ากลุ่มงานสารสนเทศสำนักงานแรงงาน

การขับเคลื่อนงานมีหลายสิ่งที่เกี่ยวข้องกัน เช่น หน่วยงาน งบประมาณ องค์ความรู้ ที่จะช่วยเสริมความมั่นคง ยุทธศาสตร์ชาติ สภาพแวดล้อม และอีกหลายๆสิ่ง ปัญหาในบ้านเราที่พบมีด้านแรงงานข้ามชาติ หรือไม่ การใช้แรงงานผิดกฎหมาย การค้ามนุษย์ โดยบทบาทการค้ามนุษย์ขณะนี้เป็นเรื่องใหญ่ ที่ต้องแก้ปัญหากันอย่างเร่งด่วน เพื่อส่งเสริมด้านความมั่นคงของมนุษย์

**พิธีเปิด** โดย พอ.ภัทรชัย แทนขำ กอ.รมน.กองทัพภาคที่4

การประสานงานบูรณาการกันในทุกภาคส่วน เป็นมิติการทำงานงานที่ได้จับมือกันทั้งภาครัฐ เอกชน ต่างเพื่อการทำงานที่เข้มแข็งมากขึ้น การทำงานของกองทัพเน้นด้านความมั่นคงของประเทศ แรงงานเป็นส่วนหนึ่งที่จะขับเคลื่อนงานกันต่อไป การเชื่อมทุกเครือข่ายมาช่วยปกป้องแผ่นดินให้มีความเข้มแข็งทุกมิติ แรงงานมีการประสบปัญหาในหลายเรื่อง การประสาน พม. อสร. เข้ามาช่วย การบูรณาการร่วมกันเพื่อก่อให้เกิดประโยชน์ต่อประชาชนอย่างครบวงจร การทำงานเพียงหน่วยงานเดียวไม่สามารถตอบสนองความต้องการได้ครบถ้วน การต่อยอดต้องมีกระทรวงต่างๆเข้ามาเกี่ยวข้อง การประสานงานต้องร่วมมือกัน การจะประสบความสำเร็จต้องอาศัยความร่วมมือเป็นหลักถึงจะสำเร็จ ระบบราชการมีกรอบที่เป็นการทำงานที่มีระเบียบข้อบังคับ ปัญหาของประเทศที่ผ่านมาจนปัจจุบันอย่ามองที่ปัญหาทำอย่างไรให้ชุมชน หรือตัวของเรามีความสุข โลกโซเชียลทุกวันนี้มีความวุ่นวายแตกต่างจากความเป็นจริง ในอดีตมีการแบ่งเป็นฝักเป็นฝ่าย เราต้องมองในมิติที่มีหลายด้านวิเคราะห์ด้วยข้อมูลที่มีเหตุผลที่เป็นจริง หลักปรัชญาของเศรษฐกิจพอเพียงจะมีเพียงเกษตรอย่างเดียวใช่หรือไม่ การใช้เหตุผล การวิเคราะห์ทุกอย่างอย่างสมเหตุผลเป็นเรื่องที่ดีที่ควร การอยู่ร่วมกันในสังคม การเดินสายกลาง ใช้ชีวิตอย่างมีความสุขไม่เดือดร้อนผู้อื่น การศึกษาข้อมูลที่เป็นจริงจึงมีความจำเป็น ผลกระทบจากการสื่อสารเป็นเรื่องของจิตใจ ลูกหลานของเราที่อยู่ในโลกโซเชียลมีการหลงผิด หลงเชื่อ ส่งผลกระทบต่อการใช้ชีวิต และความมั่นคงของประเทศชาติ ความแตกแยกทางการเมืองจะไม่ส่งผลต่อสังคมชนบทเท่าที่ควร แต่เรื่องเศรษฐกิจเป็นเรื่องสำคัญ เศรษฐกิจฐานรากเป็นเรื่องที่จะสร้างความมั่นคงให้กับลูกหลานของเรา การศึกษาที่ดีเป็น เรื่องที่เราต้องส่งเสริมให้กับลูกหลานของเราเพื่อจะได้กลกับมาพัฒนาบ้านเกิดของตัวเองต่อไป เป็นวิสาหกิจชุมชน หรือ การแปลงผลผลิตให้เป็นสินค้าที่ส่ามารถสร้างรายได้ให้กับชุมชนได้ คนรุ่นใหม่ที่เรียนจบถ้ากลับมาบ้านเกิดก็จะสร้างความเข้มแข็งให้กับชุมชน ปัญหาในชุมชนเราที่เป็นอาสาต้องกล้าสู้กับภัยร้ายที่บ่อนทำลายชุมชน ในปัจจุบันงานด้านความมั่นคงต้องมีความจริงใจและเป็นผู้นำให้กับประชาชนอย่างจริงจัง ในอดีตเราอยู่ด้วยกันด้วยผู้นำชุมชน โครงการต่างๆจะลงมาที่ท้องที่ ปัจจุบันต้องมีการศึกษาข้อมูลเอาเอง องจากมีการกระจายอำนาจลงสู่ท้องถิ่น การดูแลเครือข่ายที่เป็นหัวคะแนนต่างๆจึงเกิดขึ้น ประชาชนจึงต้องมีการคิดวิเคราะห์ให้เป็น

ภาคประชาชน ท้องที่ ท้องถิ่น เป็น 3 วงที่เกี่ยวข้องเกี่ยวโยงกัน ถ้าเกิดไม่ไว้ใจกันจะก่อให้เกิดความแตกแยก ถ้าเอา 3 วงมาทับกันเกิดการพัฒนาที่ไปในทิศทางเดียวกันจะทำให้ลดความเหลื่อมล้ำในสังคมได้ ปัจจุบันภาคประชาชนที่เข้มแข็ง มักจะเกิดการกลั่นแกล้งทำลายให้เสียกำลังใจ เราจะทำอย่างไร เราต้องมีใจที่เคารพซึ่งกันและกัน ให้เกียรติกัน ทำให้เกิด 3 วงที่เกี่ยวโยง เกี่ยวข้องกัน เพื่อให้ชุมชนที่เราอยู่เกิดความเข้มแข็งอย่างแท้จริง

โครงการจิตอาสาพระราชทาน เป็นพระบรมราโชบายของในหลวงรัชกาลที่ 10 สืบสาน รักษา ต่อยอด

สถาบันพระมหากษัตริย์ได้ทำประโยชน์ให้ประเทศมามากมาย สร้างและปกป้องผืนแผ่นดินไว้ให้กับลูกหลาน ระบบงาน หลักการใช้ชีวิตเป็นเรื่องที่ในหลวงทุกพระองค์ได้ทรง การจัดการน้ำเพื่อให้ประชาชนอยู่ดีกินดี มีความสุขหลักปรัชญาเศรษฐกิจพอเพียงเป็นของการใช้ชีวิตของตัวเราเองให้มีความสุข โดโครงการจิตอาสาพระราชการ แผนงานจิตอาสาพัฒนา ความมั่นคง ความเป็นอยู่ ความเดือดร้อนต่างๆของประชาชน แผนงานจิตอาสาภัยพิบัติ ภัยต่างๆที่เกิดขึ้นเป็นการป้องกัน และแก้ปัญหาเมื่อประสบกับภัยเหล่านั้นที่เกิดขึ้น การสร้างความตระหนักสามารถลดปัญหาเหล่านี้ลงได้ ต้องมีการร่วมมือกันหลายฝ่าย เกิด Impact ของการทำงานในหลายๆมิติ แก้ปัญหาได้ตรงความต้องการของประชาขน การตั้งศูนย์โซล่าเซลล์

โครงการฟาร์มตัวอย่าง 35 ฟาร์มในภาคใต้ ให้กับผู้ที่ได้รับผลกระทบจากการตกงานกลับมาภูมิลำเนา ประกอบอาชีพทางการเกษตรที่บ้าน ได้ค่าแรงต่อวันๆละ300บาท เพื่อเลี้ยงชีพตัวเองและครอบครัวในขั้นต้น อนาคตจะพัฒนาฟาร์มตัวอย่างให้เป็นแหล่งอาหารที่ปลอดภัย และพัฒนาประเทศไทยเป็นแหล่งอาหารของโลก

และได้มีการนำปัญหาความเดือดร้อนที่มาจากศูนย์ดำรงธรรมมาแก้ปัญหา เพื่อให้เกิดความรักความสามัคคีกันในหมู่คณะและประเทศ

**แนะนำโครงการและเครือข่าย** โดย นายอานนท์ มีศรี นายกสมาคมสื่อชุมชนภาคใต้นครศรีธรรมราช

ทางภาคใต้มีโมเดลการทำงาน เรียกว่า ภาคใต้แห่งความสุข มี 4 งานประเด็นงานที่เกี่ยวข้อง

1. ความมั่นคงของมนุษย์
2. ความมั่นคงทางด้านอาหาร
3. ความมั่นคงทางสุขภาพ สุขภาวะทั้ง 4 อย่าง กาย จิต สังคม ปัญญา
4. ความมั่นคงด้านสิ่งแวดล้อม

ผ่านการขับเคลื่อนที่เรียกว่า 3 เหลี่ยมเขยื้อนภูเขา จังหวัดนครศรีธรรมราชเป็นพื้นที่ที่กำลังจะสร้างพื้นที่กลางร่วมกัน

**การค้ามนุษย์ คุณวันทิพย์ วิทยาคม** (แรงงานฯ)

ผู้ที่เข้าร่วมในวันนี้เป็นอาสาสมัครแรงงาน เรื่องของการค้ามนุษย์ หน่วยงานที่รับผิดชอบเรื่องนี้คือ สำนักงานพัฒนาสังคมและความมั่นคงของมนุษย์ เจ้าหน้าที่ต้องมีการผ่านการอบรมเป็นเวลา 5 วัน ผู้ที่จะปฏิบัติจะต้องได้รับบัตรประจำตัว เราเป็นผู้ที่อยู่ในชุมชนเราต้องรู้ว่าในพื้นที่มีการค้ามนุษย์หรือไม่ การใช้แรงงานผิดกฎหมาย โสเภณีผิดกฏหมาย การสื่อสารในทุกครั้งต้องมีความรอบคอบเพื่อป้องกันความผิดพลาด ทีมสหวิชาชีพ ตำรวจ และอีกหลายๆหน่วยงานต้องลงไป มีบาง Cast ที่เมื่อเราลงไปแล้วเป็นการสื่อสารที่ผิดพลาด โดยบทบาทการค้ามนุษย์ขณะนี้เป็นเรื่องใหญ่ ที่ผ่านมามีการสื่อสารออกมาว่าประเทศไทยมีการค้ามนุษย์เกิดขึ้นมากในกลุ่มแรงงานทะเล เจ้าหน้าที่จึงต้องลงไปอยู่ในพื้นที่ เช่น ขนอม ปากพนัง ท่าศาลา หัวไทร มีการแก้ไขโดยจัดตั้งศูนย์ควบคุมแจ้งเข้า-ออกเรือประมง ความปลอดภัย เสื้อชูชีพ ห่วงยาง อาหาร มีเพียงพอหรือไม่ ได้รับค่าจ้างถูกต้องหรือไม่ มี sea book ตรงและถูกต้องหรือไม่ ซึ่งการทำงานตอนนี้ทำให้ประเทศไทยได้ใบเขียว บทบาทหนึ่งของ หน่วยงานในสังกัดกระทรวงแรงงาน การจ้างงานแรงงานคนต่างด้าวทำอย่างไรให้ถูกกฎหมายหมาย

กฎหมายที่เกี่ยวข้องกับการค้ามนุษย์ หน่วยงานที่ดูแล คือ พมจ.

พรบ.ป้องกันและปราบปรามการค้ามนุษย์ พ.ศ. 2551 ได้กำหนดความผิดฐานค้ามนุษย์ไว้กว่า ผู้ใด เพื่อแสวงหาประโยชน์โดยมิชอบ การะทำการอย่างใดอย่างหนึ่ง ดังต่อไปนี้

ขั้นตอนการค้ามนุษย์ 3 ขั้นตอน

(1) ขั้นเป็นธุระจัดหา ซื้อขาย จำหน่าย พามาจากหรือส่งไปยังที่ใด หน่วงเหนี่ยวกักขัง จัดให้ อยู่โดยอาศัย หรือรับไว้ ซึ่งบุคคลใด โดยข่มขู่ (2) ขั้นนำพาการเดินทาง จะใช้เส้นทางใดขึ้นอยู่กับสภาพแวดล้อม (3) ขั้นแสวงหาผลประโยชน์

รูปแบบของการค้ามนุษย์ 4 รูปแบบ

(1) การค้าประเวณี หรือการบริการทางเพศ (2) การใช้แรงงานเยี่ยงทาส (3) รูปแบบขอทาน เป็นปรากฏการณ์ที่เพิ่มมากขึ้นเรื่อยๆ (4) การรับจ้างแต่งงาน รูปแบบของนายหน้าจัดหาคู่และให้สัญญาแก่ผู้หญิงว่าจะแนะนำสามีในอนาคตที่ดี

แรงงานที่ผ่านเข้ามาในประเทศไทยมากที่สุด และเป็นการนำเข้าที่ถูกกฎหมาย ประกอบด้วย พม่า ลาว กัมพูชา เวียดนาม แต่เวียดนามได้อนุญาตมา 2 กิจการคือ ก่อสร้าง และประมงทางทะเล และต้องผ่านบริษัทนำเข้าที่ถูกกฏหมายเท่านั้น หน่วยงานในกระทรวงแรงงานต้องทำ 3 เรื่อง คือ 1.ใช้กฎหมายของสวัสดิการดูแลค่าจ้าง 2. ประกันสังคม 3.ใบอนุญาตให้เข้ามาใช้แรงงานถูกต้องตามกฏหมาย

การบังคับใช้แรงงานหรือบริการ มาตรา 4 ว.2 การข่มขืนใจให้เหยื่อทำงานหรือให้บริการโดยทำอย่างหนึ่งอย่างใด ดังนี้

1. การทำให้เหยื่อกลัวว่าจะเกิดอันตรายแก่ชีวิต/ร่างกาย/ชื่อเสียงของตนหรือผู้อื่น
2. ขู่เข็ญเหยื่อด้วยประการใดๆ
3. การใช้กำลังประทุษร้ายเหยื่อ
4. การทำให้เหยื่ออยู่ในภาวะที่ไม่อาจขัดขืนได้

องค์ประกอบของการค้ามนุษย์ นายหน้า ลูกค้า เหยื่อ ผู้ค้า ผู้ควบคุม ผู้ใช้บริการ ผู้นำพา

**5 กรอบคิด รู้เท่าทันสื่อใหม่ โดย นายพงษ์พัฒน์ ด่านอุดม ลิกอร์มีเดีย**

1. สาธารณะ/ส่วนตัว space ถามตัวเองว่ามันเป็นส่วนตัวจริงหรือไม่ มากน้อยเพียงใด
2. เราใช้มันมากน้อยเพียงใด time ถ้าเราให้เวลากับมันมากไปย่อมส่งผลต่อสุขภาพโดยตรง
3. มิติของตัวเอง my self ต้องสร้างตัวตนของเราเองให้มีความชัดเจน
4. สังคม Social การใช้สื่อในทุกวันนี้เราสามารถใช้ให้เกิดประโยชน์และสิ่งดีๆให้กับสังคมได้แค่ไหน
5. ความเป็นจริง Reality ต้องมีการตั้งคำถามว่าสิ่งที่เขาสื่อมามีความเป็นจริงและเป็นไปได้แค่ไหน

**Cofact เช็คข่าวลวง ชวน Add Line**

หากเราสงสัยว่าข้อความที่เราพบเป็นข่าวลวง ข่าวลือ หรือข้อความหลอก สามารถส่งข้อความนั้นมาให้ Cofact ช่วยตรวจสอบเพื่อให้คลายข้อสงสัยได้

**สรุป โดย พอ.ภัทรชัย แทนขำ กอ.รมน.กองทัพภาคที่4**

สื่อบางสื่อเราแชร์ทั้งที่ยังไม่รู้ข้อเท็จจริง ไม่มีการวิเคราะห์ ความมีเหตุผลเป็นเรื่องที่จะต้องนำมาใช้การเสพสื่อ ความพอประมาณในการใช้สื่อที่พอดีที่สอดคล้องกับความจำเป็น เกิดประโยชน์กับตนเองคือการมีภูมิคุ้มกันที่ดี สาระที่ดีต้องมีเครดิตของที่มาสื่อทางโซเชียล ผู้แชร์ก็เหมือนกัน การใช้หลักความเป็นจริงของชีวิตเข้าไปจับในการวิเคราะห์ ก็เป็นเรื่องสำคัญ เรื่องของแรงงานที่ทุกท่านเป็นอาสาอยู่ งานที่สอดคล้องกับ กอ.รมน.ก็สามารถประสานงานและหนุนเสริมงานกันได้ การช่วยเหลือผู้ยากลำบาก ต้องมีการปลูกฝังทัศนคติให้ด้วยเพื่อการช่วยเหลือตนเองได้ในภายหน้า

**การขยายเครือข่ายเพื่อการใช้สื่อขับเคลื่อนนโยบายสาธารณะสู่ความมั่นคงทางสุขภาวะ การสื่อสารเพื่อป้องกันและการแก้ไขปัญหาการค้ามนุษย์ด้านแรงงาน**

**และเตรียมความพร้อมในการจัดตั้งศูนย์ประสานงานแรงงานนอกระบบตำบลนำร่อง**

**จังหวัดนครศรีธรรมราช ประจำปีงบประมาณ พ.ศ.2563**

**ณ วิสาหกิจชุมชนบ้านพรุพลูหนัง หมู่ 5 ตำบลไสหร้า อำเภอฉวาง จังหวัดนครศรีธรรมราช**

**กล่าววัตถุประสงค์** โดยนายอานนท์ มีศรี

เพื่อให้เห็นถึงการขับเคลื่อนงานในด้านต่างๆ

1. ความมั่นคงของมนุษย์
2. ความมั่นคงทางด้านอาหาร
3. ความมั่นคงทางสุขภาพ สุขภาวะทั้ง 4 อย่าง กาย จิต สังคม ปัญญา
4. ความมั่นคงด้านสิ่งแวดล้อม

ผ่านการขับเคลื่อนที่เรียกว่า 3 เหลี่ยมเขยื้อนภูเขา จังหวัดนครศรีธรรมราชเป็นพื้นที่ที่กำลังจะสร้างพื้นที่กลางร่วมกัน ภายใต้ชุดโครงการ

1. เพื่อเชื่อมโยง 4 ประเด็นงานหลัก ตั้งแต่ระดับครัวเรือนไปจนถึงระดับจังหวัด
2. เพื่อเตรียมงานสมัชชาจังหวัดภายใต้ 4 ประเด็นงาน
3. เพื่อสร้างการเปลี่ยนแปลงทางสังคมให้เกิดขึ้น
4. เพื่อการเชื่อมโยงเครือข่ายที่มีความหลากหลายและได้แลกเปลี่ยนประเด็นขับเคลื่อน

ตำบลไสหร้าเป็นตำบลที่ไม่เคยเปิดพื้นที่เป็นสาธารณะ การเข้าถึงของหน่วยงานที่จะเข้ามาหนุนเสริมจึงเป็นการยาก การหนุนเสริมภายใต้ชุดโครงการมาหนุนเสริม พื้นที่เป้าหมายมี 4 พื้นที่ ประกอบด้วย 1. ตำบลไสหร้า 2. ตำบลเขาแก้ว 3. ตำบลชะอวด 4. ตำบลจันดี การใช้ประโยชน์จากกองทุนตำบลได้อย่างไรที่จะสนับสนุนภายใต้สังคมสุขภาวะ ที่มาจากฐาน 3 เหลี่ยมเขยื้อนภูเขา

**ชุมชนจัดการตนเองสู่สุงคมสุขภาวะ โดยนายอำเภอฉวาง**

ฉวางเป็นหัวเมืองใหญ่กินพื้นที่ไปจนถึงจังหวัดสุราษฎร์ฯ เรามีความสุขอยู่บนหลักศาสนาและใช้ชีวิตอยู่ภายใต้หลักเศรษฐกิจพอเพียง พึ่งตนเองเป็นหลัก เรามี 86 หมู่บ้าน มีการแบ่งเกรดหมู่บ้าน หมู่บ้านที่พออยู่พอกิน หมู่บ้านที่มั่งมีศรีสุข หมู่บ้านที่ตกเกรด จปฐ. มีปราชญ์หมู่บ้าน ปราชญ์ชุมชน มีต้นแบบแผนแม่บทชุมชน มีการส่งเสริมสนับสนุนให้ประชาชนมีความมั่นคงทางอาหารจากวิกฤตจากสถานการณ์โควิด-19 ให้ประชาชนมีช่องทางพืชผลทางการเกษตร ให้ผู้ผลิตและผู้บริโภคได้เจอกัน ด้านความมั่นคงทางสุขภาวะ วันนี้เราเข้าสู่สังคมผู้สูงวัย พฤติกรรมการบริโภค ผู้ป่วยติดเตียงมีอสม.ที่ช่วยให้เข้าถึงสถานพยาบาล เป็นปัญหาสังคมที่เกี่ยวกับสุขภาพทั้งสิ้น ปัญหาด้านสิ่งแวดล้อมมีการดำเนินการอยู่ เช่น เติมน้ำเข้าไปในพื้นดิน

เขาศูนย์ เดิมเป็นพื้นที่ป่า พรบ.ป่าไม้ 2484 ต่อมามีชาวบ้านเข้าไปบุกรุก ทำอย่างไรถึงจะให้ชาวบ้านอยู่ร่วมกับป่าได้ สิ่ง ที่สำคัญเขาศูนย์มีชื่อเสียงทางด้านทิวทัศน์ที่สวยงามทำอย่างไรให้มีการพัฒนาให้เป็นสถานที่ท่องเทียว โดยไม่ทำลายธรรมชาติ การพัฒนาพื้นที่อยากให้เป็นการระเบิดจากข้างในถึงจะเกิดความยั่งยืน

**กล่าวต้นรับ** โดยนายปราโมทย์ ผิวนวล รองนายกอบต.ไสหร้า

ตำบลไสหร้า มี 9 หมู่บ้าน ความเป็นอยู่เป็นชุมชนปานกลาง ที่ราบสูง 5 หมู่บ้าน ที่ราบลุ่ม 4 หมู่บ้าน หน้าน้ำจะมีปัญหา 4 หมู่บ้าน หน้าแล้งมีการดำเนินช่วยเหลือด้านน้ำกินน้ำใช้ให้กับพี่น้องประชาชนมาโดยตลอด แต่อย่างที่กล่าวมาแล้วปัญหาต้องมีการแก้ไขแต่ก็ต้องค่อยเป็นค่อยไป

**ความมั่นคงทางอาหาร** โดยนายวรวิชญ์ กฐินหอม

โอกาสที่มีคือ ทุน ด้านความมั่นคงทางอาหารที่วิสาหกิจชุมชนบ้านพรุพลูหนังได้ขับเคลื่อนอยู่แล้ว ประเด็นอาหารมีความโดดเด่น คือ เป็นประเด็นร่วมของภาคใต้ โภชนาการสมวัย และอาหารปลอดภัย รวมทั้งธรรมนูญสุขภาพที่เข้ามาขับเคลื่อนร่วมกัน คือ ธรรมนูญว่าด้วยอาหารปลอดภัย

จุดอ่อน การสร้างการรับรู้ และการเชื่อมโยง นำไปสู่การปฏิบัติยังมีความยาก การขับเคลื่อนได้นำยุทธศาสตร์มาเป็นพลัง มีการเชื่อมโยงเครือข่ายในพื้นที่มาร่วมกันเพื่อได้เห็นภาพรวมของตำบล

เราจะทำอย่างไรให้เครือข่ายต่างๆได้เห็นทุนที่เรามีอยู่ ทำอย่างไรที่จะสร้างความมั่นคงด้านรายได้ให้กับพี่น้องเกษตรกรที่มีพืชเชิงเดี่ยว เช่น ยางพารา เครือข่ายที่ขับเคลื่อนอยู่จะสนับสนุนให้เราขับเคลื่อนไปสู่ความมั่นคงทางด้านอาหารได้อย่างไรในอนาคต พื้นที่แต่ละพื้นที่มีความพึ่งพาตนเอง มีรายได้พออยู่พอกินอยู่แล้ว ทำอย่างไรให้ประเด็นเหล่านี้เป็นเรื่องของทุกคน

**ด้านสิ่งแวดล้อม ทำอย่างไรให้เกิดประโยชน์กับชุมชน โดย พอ.ภัทรชัย แทนขำ**

หลักการ 3 ขา ทฤษฎีฝายมีชีวิต ประกอบด้วย 1.เวทีประชาเข้าใจ วิเคราะห์ทางเลือก 2.ลงมือทำฝายมีชีวิต 3.การทำธรรมนูญฝาย โดยไม่เอางบประมาณมาเป็นตัวตั้ง สร้างฝายด้วยวัสดุ ความร่วมมือร่วมใจ การมีส่วนร่วมของคนในชุมชน แบ่งหน้าที่ความรับผิดชอบ เกิดผู้นำคือ ครูฝาย ได้น้ำ ได้ความสมบูรณ์ เกิดผลิตที่ดี โดยมีข้อตกลงคือ ถ้ามีฝายพี่ ต้องมีฝายน้องเกิดขึ้น

จากการขับเคลื่อนเรื่องฝายมีชีวิต ปัญหาที่ต้องมีการสร้างฝาย คือ ปัญหาเรื่องการขาดน้ำทางด้านการเกษตร เกิดฝาย 106 ตัวเกิดขึ้นใน 12 จังหวัดภาคใต้ มีการขยายตัวไปทางภาคอื่นๆโดยยึดหลักการมีส่วนร่วมในชุมชน จนเกิดการจัดการตนเองในพื้นที่นั้นๆ มีเครือข่ายฝ่ายเกิดขึ้นทั่วประเทศประมาณ 50 จังหวัดในประเทศ

หลักสำคัญ คือ การมีน้ำ การเห็นความสำคัญของธรรมชาติ สามารถเชื่อมโยงไปสู่ด้านการท่องเที่ยวได้หัวใจหลักของการท่องเที่ยวคือ การทำชุมชนให้น่าอยู่ แชท ช้อป ห้องน้ำ ยิ้มแย้ม ความปลอดภัย

**ด้านสุขภาพ** โดย นายเชาวลิต ลิปน้อย

กลไกหรือระบบต่างๆ ทำอย่างไรให้คนในพื้นที่เข้าถึงบริการได้จริง ทำอย่าง ไรให้เกิดความร่วมมือในทุกภาคส่วน กองทุนหลักประกันสุขภาพตำบล เป็นการสร้างความร่วมของทุกภาคส่วนให้เข้ามาดูแลสุขภาพของพี่น้องในชุมชน เพื่อให้เกิดความมั่นคงด้านสุขภาพของประชาชนในพื้นที่

หมู่ที่ 5 ตำบลไสหร้า เป็นพื้นทีที่ได้รับเลือกให้เป็นพื้นที่นำร่อง ถ้ามีการพัฒนาแล้วเดความมั่นคง ก็จะเป็นต้นแบบให้พื้นที่อื่นๆ ได้เรียนรู้ต่อไป

**ความมั่นคงทางมนุษย์** โดย แสงนภา หลีรัตนะ จ.ชุมพร

เครือข่ายงดเหล้ามีเครือข่ายครอบคลุมทั้ง 77 จังหวัด สิ่งที่ดำเนินการ 4 เรื่อง

1. ชุมชนเข้มแข็ง สามารถจัดการตนเองได้ ไม่เกิดความเสี่ยงต่อการใช้ชีวิต 7 จังหวัดภาคใต้ตอนบนกำลังทำเรื่องศูนย์เรียนรู้
2. การปรับเปลี่ยนพฤติกรรม หรือนโยบาย ชุมพรมีเรื่องของวาระงานบุญประเพณีปลอดเหล้า เป็นนโยบายที่ให้คนหรือองค์กรต่างๆนำไปปฏิบัติ แต่ที่สำคัญต้องทำตั้งแต่ชุมชนข้างล่าง
3. การบังคับใช้กฎหมาย ที่ผ่านมาการบังคับใช้กฎหมายอาจไม่สำเร็จมากนัก เนื่องมาจากการละเลยไม่นำไปปฏิบัติอย่างจริงจัง เปิดช่องเปิดโอกาสให้ไม่มีความมั่นคงเกิดขึ้น
4. เด็กและเยาวชน ดึงศักยภาพของคนเหล่านี้ออกมาให้เกิดคุณภาพได้สูงสุด

และคนทั้ง 3 วัยต้องร่วมกันขับเคลื่อนเรื่องเหล่านี้ให้เกิดขึ้นอย่างมีคุณภาพ และขยายเรื่องราวดีๆไปสู่คนทั้ง 4 ภาค

ดร.ปรเมษฐ์ จินา ประธาน กขป.เขต๑๑

เป็นหน่วยงานที่เกิดขึ้นตามระเบียบสำนักนายกรัฐมนตรี กขป.เกิดขึ้นมาเป็นปีที่ 4 มีการระดมความคิด ค้าหาเอกลักษณ์และอัตลักษณ์ของพื้นที่ภาคใต้ที่เด่นกว่าภาคอื่นๆ

* สาธารณสุขทางทะเล เรื่องการค้นหาขยะทางทะเล พื้นที่ต้นแบบคือ อบต.อ่าวนาง มีการเชิญหลายๆภาคส่วนเข้ามาร่วมขับเคลื่อน
* เด็กและเยาวชน โรงเรียนเยาวเรศศึกษา อ.เคียนซา
* วัยทำงาน เกษตรปลอดสาร อาหารปลอดภัย สามารถเสริมสร้างรายได้ให้กับ
* ผู้สูงอายุ มีเรื่องของ 3 วัย ศูนย์สร้างสุข ใช้เรื่องพฤติพลังมาเป็นตัวขับเคลื่อน โมเดลผู้สูงอายุ
* ตำบลจัดการตนเอง

**เน้นการทำงาน 3 ร่วม 3 สร้าง 3 สุข**

**3 สร้าง**

**สร้างงาน สร้างคน สร้างทีม**

**3 สุข**

**สุขกาย สุขใจ สุขเงิน**

**3 ร่วม**

**ร่วมคิด ร่วมทำ ร่วมเรียนรู้**

**แรงงานจังหวัด**

แรงงานแบ่งเป็น 2 ประเภท ประกอบด้วย

* นอกระบบ
* ในระบบ

ในส่วนของกระ รวงแรงงานการขับเคลื่อนการดำเนินงานนอกระบบ จากสถานการณ์โควิด-19 นอกจากแรงงานในระบบที่ประสบปัญหาแล้ว แรงงานในระบบก็ประสบปัญหาเช่นกัน

การแก้ปัญหาแรงงานนอกระบบต้องมีการร่วมมือกันที่จะแก้ปัญหาจากภาคีเครือข่ายหลายๆหน่วยงาน ตำบลไสหร้าต่อไปจะมีศูนย์ประสานงาน มีการพัฒนาแนวความคิดของแรงงาน มีการขับเคลื่อนในหลายๆประเด็นรวมทั้งความมั่นคงทางด้านอาหารด้วย

นิตยา พรหมขวัญ ผู้ก่อตั้งวิสาหกิจชุมชนบ้านพรุพลูหนัง

การเริ่มต้นมีแนวคามคิด จากลุงขจร ทิพาพงษ์ และลุงประยงค์ รณรงค์ โดยการเขียนแผนที่ความคิดของชีวิต มีหนี้เท่าไหร่ มีรายได้เท่าไหร ควรหารายได้ให้ได้เท่าไหร่ กระบวรการจัดการชีวิตจึงเริ่มเกิดขึ้น พื้นที่ 60 ไร่ ทำอย่างไร

ตำบลไสหร้าเป็นพื้นที่ที่เริ่มต้นทำในเรื่องของการจัดตั้งกลุ่ม ตั้งกลุ่มทำไม เพื่อให้เขาได้รู้จักจัดการชีวิตเหมือนเราหรือไม่

* ของบประมาณอย่างไร
* ขับเคลื่อนงานอย่างไร
* ผลผลิตที่เกิดขึ้นมีการจัดการอย่างไร

การสนับสนุนหรือหนุนเสริมของหน่วยงาน ขอว่าให้ชาวบ้านได้กินอิ่ม นอนอุ่น ใช้ชีวิตที่ถูกต้องตามแนวเศรษฐกิจพอเพียง เป็นชุมชนที่ใครๆเข้ามาก็เป็นเสมือนชุมชนของตนเอง

**สรุปประเด็น** โดยอ.นัยนา หนูนิล

ในที่นี่ทุกคนคือ ผู้เรียนรู้ ความมั่นคงทางสุขภาวะต้องมองว่า สุขภาวะของใคร ก็คือของคน คนทุกกลุ่มวัย เกี่ยวข้องทั้งรายได้ สิ่งแวดล้อมที่ดี นโยบายที่เอื้อ ที่สำคัญคือ การจัดการที่ดีเริ่มต้นตั้งแต่ครัวเรือนที่เป็นหน่วยที่เล็กที่สุดในสังคม ในครัวเรือนมีพฤติกรรมเสี่ยงอะไรบ้างที่ทำให้เด็กเห็นและทำตาม การจัดการจึงเริ่มต้นที่ 1 ครัวเรือน หาประเด็นที่เราอยากดำเนินการ รายได้เป็นส่วนประกอบ แต่สุขภาวะของคนในครัวเรือนต้องมาเป็นอันดับหนึ่ง คนในบ้านเราต้องกินดีอยู่ดี เมื่อทำดีแล้วก็บอกให้เพื่อทำต่อ รวมตัวกันเป็นกลุ่ม มีการเรียนรู้ มีการจัดการที่ดี

การทำอะไรก็แล้วแต่ต้องมีการบันทึก มีการประเมิน มีผลกระทบต่อครอบครัว หรือคนในหมู่บ้านอย่างไรบ้าง เมื่อเราทำในครัวเรือนหรือหมู่บ้านเราดีแล้ว จึงมีการขยายวงเกิดขึ้นเป็นเครือข่าย มีการประเมิน ผลที่เกิดขึ้น ผลกระทบอย่างไร ผลดีอย่างไร

**วันที่ 7 สิงหาคม 2563**

**กล่าววัตถุประสงค์** โดย นายอานนท์ มีศรี

1. เพื่อให้เกิดการแลกเปลี่ยนเรียนรู้ต่างเครือข่าย
2. แนวทางในการขับเคลื่อนนโยบายสาธารณะสู่ความมั่นคงทางสุขภาวะ

ทางโครงการเข้ามาหนุนเสริมเพื่อให้การขับเคลื่อนงานเป็นไปได้อย่างราบรื่นมากขึ้น เป็นการแลกเปลี่ยนเรียนรู้ร่วมระหว่างเครือข่าย

**ความเป็นมา** โดย นายปราโมทย์ ผิวนวล

วิสาหกิจชุมชนบ้านพรุพลูหนัง ก่อตั้งมาประมาณ 2 ปี ได้รับความร่วมมือจากชาวตำบลไสหร้าและตำบลใกล้เคียง เนื่องจากที่ผ่านมาประสบกับปัญหาสถานการณ์โควิด-19 ทำให้ประชาชนประสบความเดือดร้อนในการดำรงชีพ ดังนั้นจึงมีการต่อยอดโครงการปลูกพืชแซมในสวนยาง และพัฒนาเกษตรกรตัวอย่างตามแนวปรัชญาเศรษฐกิจพอเพียงของในหลวงรัชกาลที่ 9

**หัวหน้าแรงงานจังหวัดนครศรีธรรมราช** นายบุญลอย เขียดนิล

นับเป็นโอกาสดีที่วันนี้ทุกภาคส่วนได้ร่วมมือกันผ่านพ้นวิกฤตสถานการณ์โควิด-19 มาได้ โดยการขับเคลื่อนงานวิสาหกิจชุมชนบ้านพรุพลูหนังเป็นส่วนหนึ่งที่แสดงให้เห็นถึงความมั่นคงด้านอาหารในชุมชน มีการบูรณาการร่วมกันระหว่างหลายหน่วยงานและหลายๆเครือข่าย ในด้านกระทรวงแรงงานเองได้สร้างเครือข่ายไว้ในพื้นที่ คือ อาสาสมัครในพื้นที่ทุกตำบล เกือบจะครอบคลุมทุกหมู่บ้านก็ว่าได้ ผู้นำ ผู้แทน ต่างๆก็ให้ความร่วมมือเป็นอย่างดี การประสานงานต้องทำอย่างไรให้พื้นที่ชุมชน พื้นที่ห่างไกล มีระบบเศรษฐกิจที่ดี ประชาชนสามารถอยู่ได้อย่างมีความสุข ภายใต้สุขภาวะที่ดี และร่วมกันพัฒนาหมู่บ้านชุมชนให้มีความเข็มแข็งต่อไป ขอขอบคุณสมาคมสื่อชุมชนภาคใต้นครศรีธรรมราช หน่วยกอ.รมน. และหน่วยงานอื่นๆที่ได้ร่วมกันทำสิ่งดีๆให้เกิดขึ้นในพื้นที่ในวันนี้

**เสวนา ผ่านรายการลิกอร์ล้อมวงคุย “ชุมชนจัดการตนเอง สู่สังคมสุขภาวะ” ใคร? ต้องทำอะไร? กับใคร? ที่ไหน? อย่างไร?**

1. พอ.ภัทรชัย แทนขำ
2. ดร.ปรเมษฐ์ จินา
3. นายขจร ทิพาพงศ์
4. นายวรวิชญ์ กฐินหอม
5. รต.สุภาพร ปราบราย
6. นายบุญลอย เขียดนิล
7. นางนิตยา พรหมขวัญ
8. กันตพิชญ์ ประดับการ
9. มานิต มงคลชื่น
10. นางสาว จริยา นิลสังหะ
11. ดร.นัยนา หนูนิล ม.วลัยลักษณ์ฯ
12. วันทิพย์ วิทยาคม
13. นายทวี สร้อยสิริสุนทร
14. ธัญญรัศม์ ชูแก้ว

**ดำเนินรายการ** โดย นายอานนท์ มีศรี

วันนี้เราดำเนินรายการกันที่สวนแม่สร้าง วิสาหกิจชุมชนบ้านพรุพลูหนังหลังจากสถานการณ์โควิด-19 แต่เราได้รับความร่วมมอจากคนไทยทำให้เราผ่านพ้นวิกฤตมาได้จากการร่วมมือจากหลายๆหน่วยงาน กิจกรรมหนุนเสริมพื้นที่ การจัดการตนเองภายใต้พื้นที่เป็นตัวตั้ง บนฐานสามเหลี่ยมเขยื้อนภูเขาที่ทำให้เราสามารถขับเคลื่อนงานได้โดยไม่ติดขัด ประสานพลังกันอย่างไรเพื่อขับเคลื่อนประเทศ ขับเคลื่อนภาคใต้แห่งความสุข 4ประเด็น

* ความมั่นคงทางอาหาร
* ความมั่นคงด้านมนุษย์
* ความมั่นคงด้านสิ่งแวดล้อม
* ความมั่นคงด้านสุขภาพ

ที่ทั้ง 4 ส่วนจะนำไปสู่ภาคใต้แห่งความสุขอย่างยั่งยืนได้อย่างไร

**ประเด็นความมั่นคงทางอาหาร** โดย นายวรวิชญ์ กฐินหอม

มีการขับเคลื่อน 3 ส่วนด้วยกัน คือ พอเพียง ปลอดภัย โภชนาการสมวัย การขับเคลื่อนงานดำเนินไปถึงการมียุทธศาสตร์อาหารระดับจังหวัด มีหน่วยงานราชการที่เกี่ยวข้องที่ การดำเนินงานในปีนี้มี 4 ตำบล ประกอบด้วย อาหารเป็นส่วนสำคัญที่สร้างคุณภาพของคนนคร ต้นทุน ศักยภาพ ที่จะมาหนุนเสริมให้การขับเคลื่อนเกิดผลลัพธ์ที่ดี และสามารถขยายผลไปสู่พื้นที่อื่นๆได้ ตำบลไสหร้าในชุมชนมีการขับเคลื่อนอยู่ให้แล้วเพียงแต่ยังไม่ได้มีการเรียบเรียงองค์ความรู้ทางวิชาการที่จะสามารถให้ตำบล หรือ เครือข่ายอื่นๆมาร่วมเรียนรู้ได้อย่างเต็มที่และมีประสิทธิภาพที่น่าพอใจ

**การทำงานของภาคส่วนราชการ หน่วยงานตระดับจังหวัด ในเรื่องของความมั่นคงของมนุษย์ จะมั่นคงด้วยเรื่องอะไร และจะต้องทำอย่างไร**

นายบุญลอย เขียดนิล แรงงานจังหวัดฯ

ในส่วนของกระทรวงแรงงาน หัวหน้าส่วนและผู้แทนหน่วยงาน ในการขับเคลื่อนงานระดับจังหวัดมีการดำเนินการในพื้นที่โดยการสร้างเทครือข่าย มีอาสาสมัครแรงงานเป็นตัวหลักในการขับเคลื่อนพื้นที่ ประชาชนมีทักษะอาชีพ มีงานทำ เพื่อเพิ่มรายได้สามารถเลี้ยงตัวเองและครอบครัวได้ มีการสร้างความรู้ความเข้าใจโดยผ่านอาสาสมัครแรงงานให้สำรวจแรงงานในพื้นที่เพื่อนำข้อมูล เชื่อมโยง ให้การแนะนำ ช่วยเหลือให้แรงงานมีงานทำ ความมั่นคงด้านเศรษฐกิจ ความเป็นอยู่ สุขภาพ เบื้องต้นต้องมีอยู่มีกิน การดิ้นรนออกนอกเขตพื้นที่จึงเป็นเรื่องจำเป็นถ้าไม่มีการจ้างงานในพื้นที่

**การเปลี่ยนแปลงการสร้างงานสร้างความมั่นคงอย่างไร**

การสร้างคน เพื่อช่วยให้เขามีความรู้ ความเข้าใจ สามารถทำงานได้อย่างมีประสิทธิภาพ ทำให้ตัวแรงงานเองและครอบครัวสามารถดำรงอยู่ในสังคมได้อย่างมั่นคงขึ้น

หน่วยอาสาสมัครแรงงานในตำบล

**การเชื่อมร้อยเครือข่าย** รต.สุภาพร ปราบราย

คนใดคนหนึ่ง หรือหน่วยงานใดหน่วยงานาหนึ่งย่อมไม่สามารถทำงานให้สำเร็จลุล่วงไปได้หากปราศจากความร่วมมือ การทำงานด้านภัยพิบัติที่ผ่านมาทำตั้งแต่ระดับชุมชนไปจนถึงระดับประเทศ การทำงานที่ผ่านต้องทำงานร่วมกันหลายฝ่าย ภาครัฐ ทหาร ตำรวจ ปภ.เครือข่ายภัยพิบัติตำบล ซึ่งหลายๆความสำเร็จมาจากความร่วมมือ นครศรีฯมีการทำงานร่วมกับภาครัฐเพื่อนำพาพี่น้องให้ผ่านพ้นภัยพิบัติ ในระดับพื้นที่เองเรามีองค์กรหลายๆองค์กรที่ทำงานด้านภัยพิบัติ และมีการร่วมมือกับเครือข่ายภัยพิบัติของภาคอื่นๆด้วย

**บทเรียนที่ผ่านมาของอำเภอชะอวด** (น้ำแล้ง น้ำท่วม ไฟไหม้ เป็นต้น) นายบุญโชค นิ่มหนู เครือข่าย อ.ชะอวด

การขยายเครือข่าย โซ่ข้อกลาง

สถานการณ์โควิด-19 ชะอวดมีผู้ติดเชื้อ 2 ราย ทำให้เกิดความวิตก และมีความระมัดระวังในการใช้ชีวิตประจำวัน จึงมีการพูดคุย ปรึกษาหารือกันทั้งชาวบ้าน ท้องที่ ท้องถิ่น และภาครัฐ ทำตลาดออนไลน์ มีการซื้อขายแลกเปลี่ยนสินค้ากัน “หลาดคนจนบนหวัน” ตอนนี้มีเครือข่ายที่เข้ามาร่วมครบ 23 อำเภอ มีการขับเคลื่อนตามรูปแบบความมั่นคงทางด้านอาหาร มีการเสริมเรื่องของสุขภาพ และวิสาหกิจท่องเที่ยว

**ด้านสิ่งแวดล้อม** พอ.ภัทรชัย แทนขำ

บางท่านอาจมองเป็นเรื่องไกลตัว ดิน น้ำ ป่า ทรัพยากรธรรมชาติ ประเด็นสิ่งแวดล้อม ถ้ามีความมั่นคงที่ดีจะทำให้เกิดความมั่นคงทางด้านอาหาร ทางด้านสุขภาพตามมา ไฟป่า เป็นการกระทบทางสุขภาพโดยตรง การขับเคลื่อนทั้งประเด็นสิ่งแวดล้อมและภัยธรรมชาติ ถ้าเกิดเหตุการณ์สามารถลงช่วยเหลือประชาชนได้โดยไม่ต้องรอคำสั่ง การเตรียมพร้อม คือ การสร้างความมีส่วนร่วมของประชาชน มิติหนึ่ง คือ ด้านกำลัง เรามีกำลังที่พร้อมจะลงทำงานได้ทันที การบริหารจัดการน้ำ ส่งผลให้เกิดความมั่นคงด้านอาหาร การอนุรักษ์ระบบนิเวศน์ริมคลอง การปลูกป่า 8 ปี มีการวางแผนและจัดทำแผนคาดว่าพื้นที่ป่าจะเพิ่มมากขึ้น มีการดูแลตั้งแต่ป่าต้นน้ำ ป่าหัวล้าน ป่าเสื่อมโทรม ป่าชุมชน ต้องได้รับการช่วยเหลือจากชาวบ้าน (การปลูกป่าในใจคน) ไฟป่า การสร้างจิตอาสาเพื่อเฝ้าระวังการเกิดเหตุ การเตรียมการรับมือภัยพิบัติต่างๆ

**สวัสดิการและคุ้มครองแรงงานจังหวัด** กันตพิชญ์ ประดับการ

สำนักงานทำอะไร มี 5 หน่วย มีภารกิจ ดูแลเรื่องสิทธิ์ของคนทำงาน ส่งเสริมให้คนทำงานหรือกลุ่มแรงงานนอกระบบ รับงานไปทำที่บ้านภาคเกษตร รวมถึงสภาพความปลอดภัยในการทำงาน หลักของการทำงานที่ปลอดภัย การดำเนินงานได้ลงในภาคย่อยๆคือชุมชน ทำอย่างไรให้มีความปลอดภัย มีเครื่องมืออุปกรณ์ใช้อย่างไรให้ปลอดภัย การคุ้มครองสิทธิ์ ในภาคของอุตสาหกรรม หรือโรงงานมีกฏเกณฑ์ กฎหมาย แต่ภาคประชาชนเรามีอาสาสมัครแรงงานมาช่วยดูแลในชุมชน

วันทิพย์ วิทยาคม นักวิชาการชำนาญการ แรงงาน

ความมั่นคงของมนุษย์ แรงงานเป็นหน่วยงานที่ดำเนินการในเรื่องนี้โดยตรง การจัดระบบแรงงานต่างด้าว โดยภารกิจมีการส่งเสริมการมีงานทำ สำนักงานจัดหางานเป็นตัวประสานจัดหาตำแหน่งว่างไว้รองรับคนที่ว่างงาน สามารถสมัครงานผ่านอินเตอร์เน็ตได้แล้ว มีการตรวจสอบนายจ้าง

* มีการจัดกิจกรรมวันนัดพบแรงงาน มีการเชิญนายจ้างมาจากหลายๆที่ เป็นการเพิ่มโอกาสในช่องทางหารงานมากขึ้น การจัดหางานไปทำงานต่างประเทศ สมัครผ่านจัดหางานจังหวัดนครศรีธรรมราชหรือบริษัทที่ถูกต้องตามกฏหมาย
* มีโครงการส่งเสริมอาชีพอิสระเพื่อเพิ่มรายได้ ส่งเสริมตามความต้องการของประชาชนในชุมชน มีการจัดหาวัสดุอุปกรณ์ให้กับกลุ่มเพื่อใช้ในการประกอบอาชีพ บุคคลทั่วไป กลุ่มผู้สูงอายุในชุมชน ในหมู่บ้าน
* โครงการเผยแพร่ป้องกันการหลอกลวง
* โครงการการจัดบริหารแรงงานคนต่างด้าว

สถาบันพัฒนาฝีมือแรงงาน ส่งเสริมให้แรงงานมีทักษะฝีมือในการฝึกอาชีพ เน้นทฤษฎี 20 ปฏิบัติ 80 งานช่างต่างๆ มีการร่วมมือกับสถานพินิจฯให้มีการเรียนทำจริงๆ

**“ชี้เป้า เฝ้าระวัง”** อาสาสมัครแรงงาน ธัญญรัศม์ ชูแก้ว

มีเอกสารตำแหน่งว่างงานให้กับทางอำเภอทุกอำเภอทุกเดือน

* มีการลงสำรวจกลุ่มผู้ด้อยโอกาส ผู้ยากไร้ เข้าไปดูแลช่วยเหลือโดยการแนะนำอาชีพที่สามารรถทำที่บ้านได้
* ให้ผู้สูงอายุมีอาชีพป้องกันการเป็นโรคซึมเศร้า
* การส่งเสริมอาชีพโดยใช้วัสดุในท้องถิ่น
* เยี่ยมเยียนแรงงานต่างด้าว
* ลงรณรงค์เรื่องยาเสพติดในสถานประกอบการ

**การขาย สร้างรายได้จากผลิตภัณฑ์ของตนเอง** ประธานเครือข่ายOtopอำเภอฉวาง

ผู้ประกอบการส่วนมากจะเป็นเกษตรกร ในด้านจัดขายสร้างรายได้ มีการรวมตัวกันในส่วนของอำเภอฉวาง การเปิดให้ช่องทางขยายสินค้าเป็นเรื่องลำบาก มีแนวคิดทำการท่องเที่ยว เริ่มจากชุมชนเรามีอะไรดี เช่น หอยโล่ ซึ่งมีอยู่ในพื้นที่ กินตะไคร่น้ำ สามารถนำมาทำเป็นอาหาร เป็นการเสริมด้านการท่องเที่ยวอีกด้านหนึ่ง เป็นอาหารพื้นบ้านท้องถิ่น สามารถสร้างรายได้เสริมอีกทางหนึ่ง

ทำอย่างไรให้การท่องเที่ยวมีศักยภาพ

* พัฒนาทักษะฝีมือด้านผลิตภัณฑ์ เพื่อประกอบเป็นอาชีพหลัก อาชีพเสริมที่สอดคล้องกับชุมชน
* การถ่ายทอดภูมิปัญญา วิถีของชุมชน สู่รุ่นลูกรุ่นหลาน
* การต่อยอดให้เกิดรายได้ที่ยั่งยืน

**กระทรวงแรงงาน ส่วนของสำนักงานประกันสังคม การทำงานร่วมกันภายใต้โครงการ สามารถเชื่อมโยง สนับสนุนทางด้านอาชีพ สิ่งแวดล้อม** โดยนางสาวจริยา นิลสังหะ

เป็นการประสานพลังทุกภาคส่วน ทั้งภาครัฐ ภาคชุมชนชาวบ้าน และขับเคลื่อนด้วยสื่อชุมชน ความมั่นคง4 ด้าน ด้านมนุษย์ อาหาร สิ่งแวดล้อม สุขภาพ หลักประกันทางสังคมเข้าถึงได้อย่างไร เพื่อดูแล บรรเทาเยียวยาเพื่อความมั่นคงด้านมนุษย์ การป้องกันและแกไขปัญหาด้านแรงงาน การถูกเอารัดเอาเปรียบ ให้ได้รับความคุ้มครองที่ดี อาสาสมัครแรงงาน และทุกภาคส่วนสามารถร่วมมือกันทำงานให้เกิดผลที่ดี

แรงงานนอกระบบ แรงงานอิสระ เปิดโอกาสให้แรงงานที่มีอายุ 15-65 ปีมีหลักประกันทางสังคมได้

รองนายกองค์การบริหารส่วนตำบลไสหร้า

ความร่วมมือของทุกองค์กรที่เข้ามาร่วมมือในวันนี้ จะนำความรู้ที่ได้รับถ่ายทอดจากหน่วยงานต่างๆไปถ่ายทอดให้กับชุมชนอื่นๆในตำบลไสหร้าต่อไป

**การทำกระบวนการแผนชุมชนส่งผลอย่างไร** โดยนายขจร ทิพาพงศ์

การสะท้อนภาพของการทำงานถ้ามีรูปแบบของการบูรณาการของทุกภาคส่วน จะสามารถสะท้อนภาพการทำงานและสามารถขับเคลื่อนงานต่างๆได้ งานแผนชุมชนเป็นตัวจุดประกายให้รู้จักตัวเอง รู้จักชุมชน รู้จักโลกภายนอก เมื่อนำทั้ง 3 ส่วนมาบูรณาการร่วมกันจะสามรถมองเห็นระบบของชุมชนว่ามีความต้องการอะไรบ้าง ทั้ง 3 ส่วน ทั้งภาครัฐ ภาควิชาการ ภาคชุมชน จะสามารถแก้ปัญหาอย่างไรให้ตรงจุด มองเห็นการจัดการชุมชนที่ตรงความต้องการ

1. ทรัพยากรธรรมชาติและทรัพยากรทางภูมิปัญญา ชุมชนต้องสามารถจัดการได้ หน่วยงานเพียงเข้ามาสนับสนุนเท่านั้น
2. การบูรณาการของหน่วยงานและองค์กรทุกภาคส่วน

ด้านการเชื่อมโยงด้านการท่องเที่ยว เขาศูนย์ มีปัญหาในเรื่องชุมชนที่ไม่สามารถขึ้นไปจัดการได้เนื่องจากเป็นป่าสงวนฯ การจัดระบบการท่องเที่ยว ประวัติศาสตร์(เท็กซัสเมืองไทย) ความเชื่อที่ยึดเหนี่ยวจิตใจผู้คน เคยมี ม.ราชภัฎฯมาทำวิจัยเรื่องการทำเหมืองแร่บนเขาศูนย์ พบว่าทรัพยากรที่มีอยู่บนเขาศูนย์ยังมีอีกมากมาย ถ้าชุมชนได้มีโอกาสเข้าไปร่วมพัฒนาจะทำให้เกิดความยั่งยืนได้ในระดับหนึ่ง

การทำแผนพัฒนาทำภายใต้ วิธีคิด กรอบคิดบนฐานทรัพยากรที่มีอยู่ของชุมชน ทำอย่างไรจึงจะเพิ่มมูลค่าให้กับทรัพยากรที่มีอยู่ แนวทางพัฒนาจึงอยู่ที่คน ถ้าเราพัฒนาคนได้ แล้วคนเหล่านั้นนำความรู้ นำปัญญามาพัฒนาทรัพยากรจะเกิดความยั่งยืนได้ทุกๆด้าน

**วิสาหกิจชุมชนบ้านพรุพลูหนัง** โดย นางนิตยา พรหมขวัญ ประธานกลุ่มวิสาหกิจชุมชนบ้านพรุพลูหนัง

ก่อนจะมาเป็นวิสาหกิจชุมชน เดิมชุมชนต่างคนต่างทำมีความคิดเห็นที่แตกต่างกันออกไป หลังจากที่ตนเองได้เรียนรู้จากไม้เรียงทำให้เกิดแนวความคิด หลอมรวมชุมชน ให้เกิดแผนของชุนและกิจกรรมที่เป็นรูปธรรม เมื่อมีการรวมตัวกันเป็นวิสาหกิจชุมชน

1. คณะกรรมการกลุ่ม มีทีมคิดวิเคราะห์
2. มีกิจกรรมกลุ่ม มีผลิตภัณฑ์ต่างๆ
3. ขยายฐานอาชีพ ส่งเสริมอาชีพให้กับคนในชุมชน

ทุนที่มีในชุมชน คือ เรามีพืชพื้นถิ่น ที่สามารถเลี้ยงผู้คนให้สามารถอยู่รอดได้ในช่วงวิกฤต พัฒนาเป็นแหล่งแลกเปลี่ยนเรียนรู้นำร่องต่อไป

**เราจะใช้กระบวนการสื่อสาร วิธีการ รูปแบบอย่างไร** โดยนายทวี สร้อยสิริสุนทร

พื้นที่กลาง พื้นที่เรียนรู้มีอยู่โดยตัวของมันเอง เป็นการสืบสานและสืบทอดอยู่ที่จังหวะและโอกาส การสื่อสารมีหลายรูปแบบ ภาษากาย ภาษาพูด ภาษาใจ การใช้เทคโนโลยีในการสื่อสารอย่างไร การสื่อสารเรื่องของการจัดการผลผลิต เรื่องของผลิตภัณฑ์ การให้บริการ การท่องเที่ยว เราจะทำการท่องเที่ยวอย่างไรให้เกิดประโยชน์ต่อชุมชนมากที่สุด ทั้ง 4 ประเด็นจะทำให้สังคมมีความสุขได้อย่างไร การน้อมนำปรัชญาเศรษฐกิจพอเพียงมาใช้ ความมั่นคงของมนุษย์เน้นความสำคัญของสถาบันครอบครัวต้องทำอย่างไร มนุษย์จะมีความสุขได้ต้องมีการจัดความสัมพันธ์ การสื่อสารเป็นการคลายความทุกข์ การจัดการทุกเรื่องต้องมีการออกแบบบนฐานข้อมูลและฐานความรู้ การทำแผนคือการระเบิดมาจากข้างใน แต่ตัวปฐมเหตุคือ “ข้อมูล” เพราะฉะนั้นสิ่งที่จะทำให้การระเบิดจากข้างในก็คือ “แผน” นั่นเอง

ความมั่นคงทางด้านอาหาร นอกจากการบริโภคโดยตรงแล้วยัง สามารถที่จะแปรรูปให้เป็นผลิตภัณฑ์นำไปสู่การขายก็คือ “การจัดการ” การจัดการดิน น้ำ อากาศ ต้นไม้เป็นตัวให้พลังงาน สิ่งแวดล้อมจัดการอย่างไร สุขภาพองค์รวม สุขภาวะ คือ ภาวะที่เป็นสุข ใช้กระบวนการสมัชชาระดับตำบล สุขภาพ 4 มิติ กาย จิต สังคม ปัญญา เรื่องภัยพิบัติก็เป็นเรื่องสำคัญ วันนี้เรามีมากกว่า แล้ง ท่วม ดินสไลด์ โรคระบาดที่มีผลกระทบต่อชีวิตมนุษย์ เราจะจัดการอย่างไร การน้อมนำหลักปรัชญามาใช้ เอาพื้นที่เป็นตัวตั้ง เอาคนเป็นศูนย์กลางในการพัฒนา เราจึงมีเวทีประชาคมหลายระดับ หมู่บ้าน ตำบล เวทีประชาคมเชิงประเด็นต่างๆที่เป็นภาพรวม เรามีธรรมนูญระดับต่างๆที่สามารถล้อกันได้ กลไกพร้อม งบประมาณถึง สิ่งที่ขาดคือ การจัดการที่ดี คือการนำข้อมูลสู่การวิเคราะห์และวางแผน

วันนี้เป็นการนำวิธีการมาคุยกัน และสร้างผู้นำ นักปฏิบัติ นักพัฒนา นักกิจกรรม ผู้นำการเปลี่ยนแปลง ก็คือ New Normal มองว่าการขยับสุขภาวะตอนนี้อยู่ที่การ “ดับ” สายชั้น(ปิ่นโต) คือ จัดให้เป็นระเบียบเข้าที่เข้าทาง หวังว่ากระบวนการสื่อสารจะช่วยให้การดับเข้าที่เข้าทางมากขึ้น

**สรุปประเด็น** ดร.นัยนา หนูนิล ม.วลัยลักษณ์ฯ

ในส่วนของวิชาการ คำว่า “สามเหลี่ยมเขยื้อนภูเขา” วิชาการจริงๆไม่ใช่ นักวิชาการ วิชาการจริงๆนั่นคือข้อมูล ข้อมูลสำคัญที่สุดตั้งแต่ข้อมูลระดับครัวเรือน ข้อมูลหมู่บ้าน แผนหมู่บ้าน ก่อนอื่นเราต้องรู้ตัวเองก่อนว่าหมู่บ้าน หรือตำบลเรามีทุน มีทรัพยากร มีปัญหาอะไรบ้าง ก่อนที่จะไปถึงประเทศมีความสุข เราต้องมีความสุข หมู่บ้านหรือตำบลต้องมีความสุขก่อน แต่อะไรคือตัวชี้วัดของความสุข เป้าหมายต้องเป็นเป้าหมายเดียวกัน จึงจะเกิดความสุขร่วมกัน

---------------------------------------------------------------------------------